《苍梧峰亭月夜有感》
清代·顾八代

亭畔云屯骠骑营，苍梧日落数峰青。水分万壑翻增怒，月映千峰未减明。

军帐此时多算胜，滇池何日始承平。兵机贵速师休老，寄语将军早下城。

作者简介：（?—1709）清满洲镶黄旗人，伊尔根觉罗氏，字文起。顺治中以荫生充护军。康熙间官侍读学士，讨吴三桂时，随军参赞军务。累擢礼部尚书。雍正间追谥文端。有《敬一堂诗钞》。